میا موٹلی

میا امور موٹلی (؛ پ۔ یکم اکتوبر 1965ء) بارباڈوس کی سیاست دان اور وکیل ہیں جو 2018ء سے بارباڈوس کی آٹھویں وزیرِ اعظم اور 2008ء سے بارباڈوس لیبر پارٹی (بی ایل بی) کی قائد ہیں۔ موٹلی ان دونوں مناصب پر فائز ہونے والی پہلی خاتون ہیں۔ بارباڈوس کی بادشاہت کے خاتمے کی نگرانی کرنے کے بعد وہ جمہوریہ بارباڈوس کی پہلی وزیرِ اعظم بھی ہیں۔

میا 1994ء سے حلقہ سینٹ مائیکل نارتھ ایسٹ سے پارلیمان کی رکن ہیں۔ 1994ء سے 2008ء کے دوران انھوں نے متعدد وزارتی قلم دان سنبھالے، جن میں اٹارنی جنرل بارباڈوس کا منصب بھی شامل ہے اور وہ اس عہدے پر مقرر ہونے والی پہلی خاتون بنیں۔

میا دو مرتبہ بارباڈوس کے ایوانِ اسمبلی میں قائدِ حزبِ اختلاف رہیں (پہلی بار 2008ء سے 2010ء تک اور پھر 2013ء سے 2018ء تک)۔ 2018ء میں ان کی جماعت نے 24 مئی کے عام انتخابات میں تاریخی بھاری اکثریت سے کامیابی حاصل کی، ایوان کی تمام 30 نشستیں اور عوامی ووٹوں کا 72.8 فیصد حاصل کیا، جو بارباڈوسی سیاسی تاریخ کی سب سے کامیاب انتخابی کارکردگی تھی۔ 2022ء کے عام انتخابات میں بھی بی ایل پی نے مقننہ کی تمام 30 نشستیں جیتیں۔ 2026ء کے عام انتخابات میں وہ تیسری مدت کے لیے کامیاب ہوئیں اور ان کی جماعت نے مسلسل تیسری بار تمام 30 نشستیں حاصل کیں۔ 2026ء تک وہ دنیا میں منصب پر موجود سب سے طویل عرصہ خدمات انجام دینے والی خاتون سربراہِ ریاست یا حکومت ہیں۔

 مزید دیکھیے 
  100 خواتین (بی بی سی)

 حوالہ جات 

زمرہ:1965ء کی پیدائشیں
زمرہ:بارباڈوس کے وزرائے اعظم
زمرہ:بقید حیات شخصیات
زمرہ:خواتین سربراہ حکومت
زمرہ:خواتین وزرائے داخلہ
زمرہ:وزرائے بارباڈوس
زمرہ:خواتین وزرائے اعظم
زمرہ:اکیسویں صدی کی خواتین سیاست دان
زمرہ:بیسویں صدی کی خواتین سیاست دان
زمرہ:خواتین وزرائے خزانہ
زمرہ:جامعہ لندن کے فضلا
زمرہ:لندن اسکول آف اکنامکس کے فضلا
زمرہ:اکیسویں صدی کی بارباڈوسی خواتین
زمرہ:بارباڈوس کے وزرائے خزانہ
زمرہ:ویکی ڈیٹا سے مختلف مختصر وضاحت
زمرہ:شمالی امریکا میں خواتین وزرائے اعظم
زمرہ:اکیسویں صدی کی خواتین وزرائے اعظم
زمرہ:پہلی خاتون وزرائے اعظم